kardosdrur/scandi-wiki huggingface dataset:
Musahip

Musahip (Tyrkisk: Musahiplik) er navnet på det religiøse broderskab, der kræves indgået for at kunne blive initieret i alevismen.

Musahip er arabisk og kommer af roden sahib (Arabisk: صاحب,), som kan oversættes til "ven" eller "ledsager". Den oprindelige betegnelse for dette broderskab er muwakhat (Arabisk: مواخـاـت), som betyder "broderskab". Dette ses både i ahadith og ved tidlige alevitiske skikkelser som Abu'l Wafā'.

I alevismen er det nødvendigt at enhver mand får sig en musahip, for at kunne blive initieret i tarikat-stadiet. Når to mænd bliver musahip med hinanden, anses de for at være brødre, og de bliver derfor pålagt en masse pligter i forhold til hinanden. Et musahip-par er f.eks. forpligtet til at støtte hinanden i svære stunder og holde tæt kontakt med hinanden. Dette broderskab har også en betydning for ægtefæller og børn til de pågældende personer. Det betyder f.eks. at børnene i de to musahip-familier ikke kan gifte sig med hinanden i et bestemt antal generationer, da også de anses som værende søskende.

Musahip-systemet beskrives af Pir Sultan Abdal på følgende vis:

Følgende digt af Shāh Khatā'ī forklarer også betydningen af en musahip:

Referencer 

Alevisme
Community

Community (engelsk: "fællesskab") har flere betydninger:
 Community (tv-serie) – en amerikansk komedieserie
 Internetcommunity – et mødested på internettet
 Community, Wales – en form for subnational enhed i Wales
Gedved Seminarium

Gedved Seminarium virkede som lærerseminarium i årene 1862–1986. Fra 1984 har der været pædagogseminarium. Bygningerne består, men de organisatoriske forhold er ændrede, idet pædagoguddannelsen 1. januar 2004 fusionerede med Vitus Bering Danmark og dernæst den 1. januar 2008 med VIA University College. Fra 2011 afhændedes bygningerne til andet formål. De har i årenes løb været hjemsted for forskellige uddannelser:

Uddannelser på Gedved Seminarium 
 1854–1882 Gedved Højskole (her påbegyndtes læreruddannelsen)
 1862-1986 Gedved Lærerseminarium
 1967–2011 Kursus til hf
 1984–2011 Pædagoguddannelse (flyttes til Horsens sommeren 2011)
 1986–1996 Socialpædagogisk højskole (flyttede til Århus)
 1997–2011 PGU (pædagogisk grunduddannelse)
 2011— Efterskole med håndværkerlinje, musik og design (normeret til 150 elever)

Gedved Seminariums ledelse 
 1854–1859 Højskolen opstod som aktieselskab af lokale bønder; detaljer om ledelsen foreligger ikke
 1859–1896 Peter Bojsen overtog ledelsen i 1859 og købte højskolen i 1861
 1896–1912 Martin Kristensen (1842–1931) medforstander og medforpagter
 1896-1934 Jens Byskov (1867–1955) medforstander til 1912, medforpagter 1896–1903, seminarieejer og forstander 1903–1934
 1934–1951 Tage Byskov (1902–1951), søn af Jens Byskov, seminarieejer, døde af hjernesvulst
 1951–1952 forstanderstillingen var ubesat fra januar 1951 til 1. august 1952
 1952–1977 forstander, tidl. valgmenighedspræst, cand.mag. Hans Christian Høyer-Nielsen (1911-1983). I 1952 blev seminariet en selvejende institution frem til 1961
 1977–1990 Niels Holck (1929– ), orlov fra 1988
 1988–1993 Karin Lindstrøm (ansat 1985) og Ejvind Post (1940– ) (ansat 1973–2005) var konstituerede ledere
 1993–2005 Ejvind Post var leder af hf-kurset. Han efterfulgtes af Bjarne Thaarup 
 1993–2009 Karin Lindstrøm (født 1946) studierektor
 Ledelsen har i nyere tid endvidere omfattet: Jens Norup Simonsen prorektor (ansat 2003), Esben Hulgård uddannelseschef for pædagoguddannelsen (ansat 1989), Eva Bach uddannelseschef for PGU (ansat 1995), Keld Lassen økonomichef for Vitus Bering Danmark (ansat 1999), Mette Lyager udviklingschef (ansat 2004), Jonna Albertsen efteruddannelseschef (ansat 1999-2005) blev efterfulgt af Birte Nielsen (ansat 2000)

Kendte lærere 
 1866–1872 Niels Thomsen
 1870-1871 N.K. Madsen-Stensgaard
 1899–1903 Hemming Skat Rørdam

Kendte elever 
 1870 Ingvard Jensen: lærereksamen; politiker
 1877 Jens Christian Christensen: lærereksamen; statsminister
 1877 Søren Larsen Meldgaard: afbrudt læreruddannelse efter første del; sløjdskoleforstander
 1958 Ragnhild Bach Ølgaard (født 1936): lærereksamen; børnebogsforfatterinde
 1965 Kjeld Nyhuus Christensen: lærereksamen; borgmester
 1967 Heinz Hildebrandt: lærereksamen; fodboldmålmand
 1973 Ole Sohn: hf-eksamen; forfatter og politiker (SF)
 1979 Bjarne Nielsen Brovst: lærereksamen; forfatter og højskolemand

Henvisninger 
 Sune Fredslund Andersen: Gedved Seminarium 150 år, 1854–2004. Horsens 2005. 67 sider.
 Kraks Blå Bog
 DR Regionalnyheder

Seminarier
Etableret i 1854
Bygninger, konstruktioner og anlæg i Horsens Kommune
Ophørt i 2011
Nedlagte folkehøjskoler i Danmark
Robert Devereux

Robert Devereux kan henvise til:

 Robert Devereux, 2. jarl af Essex
 Robert Devereux, 3. jarl af Essex
Svend Oluf Schinck

Svend Oluf/Ove Schinck (født 1951) er en tidligere dansk atlet. Han var medlem af Vidar Sønderborg og senere i Skovbakken.

Danske mesterskaber 
  1978 Trespring 14,33
  1973 Trespring 15,05
  1973 Længdespring 7,21
  1972 Trespring 13,75
  1970 Trespring 14,27

Personlige rekorder 
 Trespring 15,05 (1973)
 Længdespring 7,21 (1973)

Eksterne henvisninger 
 DAF i tal – Svend Oluf Schinck
 Vidar Atletik Sønderborg – Klubrekorder, Herrer

Trespringere fra Danmark
Atleter fra Vidar Sønderborg
Atleter fra Skovbakken
Hans Krøyer Christensen

Hans Krøyer Christensen födt 1947) er en tidligere dansk atlet. Han var medlem af Holte IF.

Danske mesterskaber 
  1972 Længdespring 7,02
  1970 Længdespring 6,88
  1968 Længdespring 7,09

Personlige rekorder 
 Længdespring : 7,18 1970

Eksterne henvisninger 
 "Officielle Efterretninger" og "DAF i tal" 

Længdespringere fra Danmark
Atleter fra Holte IF
SOSU Nord

SOSU Nord er som uddannelsesinstitution en af landets største social- og sundhedsskoler beliggende i Nordjylland. Skolen har ca. 1200 årselever og 220 ansatte. Skolen er en selvejende institution under Staten ledet af en bestyrelse.

Skolens uddannelser 
 Grundforløb
 Social- og sundhedshjælper
 Social- og sundhedsassistent
 Pædagogisk assistent
 Akademiuddannelse i sundhedspraksis
 Arbejdsmarkedsuddannelse

Social- og sundhedsuddannelsen er en erhvervsuddannelse (EUD), der indeholder en tæt sammenhæng mellem den teoretiske undervisning og det praktiske arbejde, der foregår på sygehuse samt i kommuner, i psykiatrien og i boenheder.
PAU-uddannelsen er ligeledes en erhvervsuddannelse, der kobler teori og praktik, som varetages i et samarbejde med pædagogiske institutioner i Region Nordjylland.

De tidligere uddannelser var sygehjælper, beskæftigelsesvejleder, plejer og plejehjemsassistent. De blev i 1991 erstattet af social- og sundhedshjælper og social- og sundhedsassistent.

Skolens afdelinger 
 Hjørring
 Svenstrup
 Vodskov
 Hobro 
 Frederikshavn
 Aalborg Kursus- og UdviklingsCenter
 Aalborg Pædagogisk assistentuddannelse

Skolens samarbejdspartnere 
SOSU Nord samarbejder med en lang række eksterne partnere.

 De nordjyske kommuner
 Regionen
 FOA
 Andre erhvervsskoler i regionen
 Andre social- og sundhedsskoler i Danmark
 Undervisningsministeriet
 SOSU-Lederforeningen

Referencer

Eksterne henvisninger 
 SOSU Nord

Uddannelsesinstitutioner i Danmark
Uddannelse i Aalborg
Etableret i 1991
Adolf zu Hohenlohe-Ingelfingen

Adolf Karl Friedrich Ludwig Prinz zu Hohenlohe-Ingelfingen (født 21. eller 29. juli 1797 i Breslau, død 24. april 1873 i Koschentin) var tysk officer og politiker. Han tilhørte den feudal-konservative retning. 

Som yngre beklædte han forskellige embeder i Schlesien. Han var blandt andet landråd (amtmand). 

I 1847 gik han ind i preussisk landspolitik. Han var præsident for det preussiske overhus fra 1856 til 1862. I 1862 (fra 11. marts til september) var han kortvarigt ministerpræsident for Preussen. På denne post blev han afløst af Otto von Bismarck.

Ministerpræsidenter fra Preussen
Huset Hohenlohe
Personer fra Breslau
Tyskere i 1800-tallet
Generaler fra Preussen
Embedsmænd fra Preussen
Sven Breum

Sven Jacob Breum (15. december 1943-12. marts 2007) er en tidligere dansk atlet. Han var medlem af Skovbakken frem til 1970 derefter i Hvidovre IF.

I 1967 satte Sven Breum dansk rekord i højdespring med 2,09, som han forbedrede til 2,10 på Århus Stadion 21. juni 1969.

Danske mesterskaber 
  1960 Højdespring 1,75
  1961 Højdespring 1,88
  1962 Højdespring 2,00
  1963 Højdespring 2,06
  1964 Højdespring 1,98
  1965 Højdespring 1,90
  1966 Højdespring 2,01
  1967 Højdespring 2,09
  1969 Højdespring 2,00
  1970 Højdespring 2,03
  1971 Højde inde 2,05
  1971 Højdespring 2,06
  1972 Højdespring 2,03
  1973 Højdespring 2,03

Eksterne henvisninger 
 DAF i tal – Sven Breum (anført som "Svend")

Højdespringere fra Danmark
Atleter fra Skovbakken
Atleter fra Hvidovre IF
Niels Henrik Linnet

Niels Henrik Linnet (født 1948) er en tidligere dansk atlet. Han var medlem af AGF.

Danske mesterskaber 
  1973 Højdespring 2,00
  1972 Højdespring 2,00
  1970 Højdespring 2,00
  1967 Højdespring 1,95

Eksterne henvisninger 
 "Officielle Efterretninger" og "DAF i tal" 

Højdespringere fra Danmark
Atleter fra AGF
Jens Pedersen (længdespringer)

Jens Pedersen (født 22. oktober 1943), er en tidligere dansk atlet. Han var medlem af Randers Freja. Han satte 17. juli 1964 sin første av tre danske rekorder i længdespring med 7,36 i Sofia Bulgarien. Han nåede karrierens bedste resultat med 7,42 ved DM på Frederiksberg Stadion 18. august 1968. Dette spring skaffede Jens Pedersen hans 7. DM-titel i træk og understregede hans position som 1960'ernes dominerende længdespringer i Danmark, inden han blev detroniseret af Jesper Tørring - men fortsatte karrieren med yderlige 4 gange DM-sølv.

Danske mesterskaber 
  1972 Længdespring 7,08
  1971 Længdespring 7,35
  1971 Trespring 14,31
  1970 Længdespring 7,18
  1969 Længdespring 7,07
  1968 Længdespring 7,42
  1967 Længdespring 7,33
  1966 Længdespring 7,33
  1965 Længdespring 7,41
  1964 Længdespring 7,14
  1964 200 meter 22,2
  1963 Længdespring 7,15
  1963 100 meter 10,9
  1962 Længdespring 7,06
  1962 Trespring 14,21
  1961 Længdespring 6,91

Personlige rekorder 
 100 meter: 10,7 Randers Stadion 31. maj 1964
 200 meter: 22,2 Lyngby Stadion 16. august 1964
 Længdespring: 7,42 Frederiksberg Stadion 18. august 1968
 Trespring: 14,41 Randers Stadion 26. august 1962 / 14,64w 29. juni 1962

Danske rekorder 
 Længdespring: 7,36 Sofia Bulgarien 17. juli 1964
 Længdespring: 7,41 1965
 Længdespring: 7,42 Frederiksberg Stadion 18. august 1968

Eksterne henvisninger 
 "Officielle Efterretninger" og "DAF i tal" 

Sprintere fra Danmark
Atleter fra Randers Freja
Længdespringere fra Danmark
Trespringere fra Danmark
Torben Østerå

Torben Østeraa født 1955 er en tidligere dansk atlet. Han var medlem af Aalborg AK.

Danske mesterskaber 
  1977 Trespring 14,31w

Personlige rekord 
 Højdespring: 1,93 Skovdalen Atletikstadion, Aalborg 29. august 1977
 Trespring: 14,31w Hvidovre Stadion 27. august 1977

Eksterne henvisninger 
 DAF i tal – Torben Østerå

Trespringere fra Danmark
Atleter fra Aalborg AK
Klimafængslet

Klimafængslet var den populære betegnelse for politiets midlertidige Modtagecenter for frihedsberøvede, der var indrettet i en hal på Retortvej i Valby i anledning af FN's klimakonference 2009, der blev afholdt i København.

Fængslet havde plads til 346 anholdte fordelt i 37 bure. De fleste bure var på 11 m², udstyret med tre bænke og havde plads til 10 personer. Fængslets beliggenhed blev holdt hemmelig gennem flere måneder, men to uger før klimatopmødet blev den opdaget af aktivister.

I løbet af klimatopmødet blev i alt 1915 personer anholdt, hvoraf 1898 blev anbragt på faciliteterne på Retortvej. Langt hovedparten af anholdelserne var præventive anholdelser.

Kilder 

Bygninger, konstruktioner og anlæg i Københavns Kommune
Københavns Politi
Valby
Julie Steincke

Anne Julie Steincke (født 30. september 1976 i Hørsholm), også kendt under kunstnernavnet JulieAnn, er en dansk skuespillerinde, sangerinde, sangskriver og danser. Hun er uddannet skuespiller fra Italia Conti Academy of Theatre Arts i London, hvor hun også er opvokset. I 2005 havde hun et mindre hit i Storbritannien med sangen "California Soul" (oprindeligt skrevet af Ashford & Simpson i 1968), der opnåede en plads som nummer 59. Hun vandt i 2006 Marguerite Viby-prisen for rollen som "Ulla" i musicalopsætningen af The Producers på Det Ny Teater. I 2008 blev hun landskendt som dommer i talentkonkurrencen Talent 2008 på DR1. I 2009 stod hun sammen med Adam Powers bag den engelske oversættelse af Medinas hit "Kun for mig", nu med titlen "You and I". I november samme år udgav hun singlen "Bulletproof", der er forløberen for et helt album under navnet JulieAnn. Spillede i 2012 rollen som Rizzo i musicalen Grease i Tivolis Koncertsal og Musikhuset Aarhus. En rolle hun gentog i 2014. Dette år medvirkede hun også i Nykøbing F. Revyen. I 2015 spillede hun med i "Billy Elliot" på Det Ny Teater, i rollen som balletlærerinde. I 2017 spiller hun Velma Kelly i Det Ny Teaters opsætning af Chicago.

Referencer

Eksterne henvisninger 
 julie-steincke.com 
 
 

Sangere fra Danmark
Sangskrivere fra Danmark
Teaterskuespillere fra Danmark
Dansere fra Danmark
Personer fra Hørsholm
Dansksprogede forfattere fra Danmark
Personer i Kraks Blå Bog
Talent Danmark
Blunt (demo)

Blunt er en demo-ep af reggae-/hård rock-bandet Blunt indspillet i 2001. Alle sange, pånær "Høker" blev senere genindspillet til debutalbummet Reggae Da Nation. Genremæssigt er sangene primært reggae. Reggae the Nation drager dog stærk inspiration fra heavy metal, en genrekombination der senere blev Blunts signaturlyd.

Numre

Musikere 
 Jimmie Tagesen – Vokal
 Jakob Barndorff-Nielsen – Bas og vokal
 Jesper Friis – Guitar
 Hans Peter Mululu – Guitar
 Günther Bach – Trommer

Referencer 

Album fra 2001
Karl Anton af Hohenzollern

Karl Anton af Hohenzollern (7. september 1811 i Krauchenwies – 2. juni 1885 i Sigmaringen) var en tysk fyrste og politiker. 
 
Karl Anton var 1848-1849 den sidste regerende fyrste af Hohenzollern-Sigmaringen. I de første tyve år efter landets indlemmelse i Preussen beholdt Karl Anton sin hidtidige titel. I 1869 døde den sidste fyrste af Hohenzollern-Hechingen. Karl Anton betragtede sig herefter som titulær fyrste af både Sigmaringen og Hechingen. I sine sidste år kaldte han sig derfor fyrste af Hohenzollern. 

Efter sin afsættelse som fyrste gik Karl Anton af Hohenzollern-Sigmaringen ind i preussisk politik. Han blev ministerpræsident i 1858. I marts 1862 blev han styrtet fra denne post. Hans periode som regeringsleder kaldes Den nye tid (Neue Ära). Perioden var kendetegnet af en moderat liberal reformpolitik.

Familie 
Karl Anton var søn af fyrst Karl af Hohenzollern-Sigmaringen (1785-1853) og dennes første hustru, prinsesse Antoinette Murat (1793-1847). 

Han blev gift i Karlsruhe den 21. oktober 1834 med Josefine af Baden (1813-1900), datter af Karl af Baden .

Børn: 

 Leopold af Hohenzollern-Sigmaringen (1835-1905), spansk tronprædent i 1869. Hans efterkommere var konger i Rumænien i 1914-1947.
 Stephanie af Hohenzollern-Sigmaringen 1837-1859) , gift med Peter 5. af Portugal
 Karl af Hohenzollern-Sigmaringen (Carol 1. af Rumænien) (1837-1914), rumænsk konge til sin død i 1914
 Anton af Hohenzollern-Sigmaringen (1841-1866), faldt i Slaget ved Königgrätz
 Fredrik Eugen af Hohenzollern-Sigmaringen (1843-1904) , gift med Luise af Thurn og Taxis
 Marie af Hohenzollern-Sigmaringen (1845-1912) , gift med Philip af Flandern, deres efterkommere har været konger i Belgien siden 1909.

Litteratur 
 

Fyrster af Hohenzollern-Sigmaringen
Fyrster af Hohenzollern
Ministerpræsidenter fra Preussen
Medlemmer af Preussens herrehus
Huset Hohenzollern
Præventiv anholdelse

Præventiv anholdelse (eller administrativ tilbageholdelse) er en form for anholdelse, der har til formål at forhindre den anholdte i at begå ulovlighed.

Politiloven fra 2004 gav det danske politi mulighed for (i op til 6 timer) at frihedsberøve folk, der giver anledning til fare for forstyrrelse af den offentlige orden samt fare for enkeltpersoners og den offentlige sikkerhed. Med lømmelpakken fra 2009 blev de 6 timer til 12 timer. Ved protesterne i forbindelse med COP15 blev 1915 personer tilbageholdt, heraf næsten 1.000 ved demonstrationen den 12. december.

Kritikere har betegnet præventiv anholdelse som forhold, der hører til i en politistat.

Denne type anholdelse har hjemmel i politiloven § 5, stk. 3.

Kilder 

Jura
Politimetode
San José

San José (spansk: "Sankt Josef") er navn på flere steder:
 San José, Costa Rica – Costa Ricas hovedstad og største by
 San José (provins) – provins i Costa Rica
 San Jose – en storby i Californien, USA
 San José de Mayo – en by i Uruguay, hovedby i departementet San José
Niels Breum

Niels Breum (født 1936) er en tidligere dansk atlet. Han var medlem af Skovbakken og Glostrup IC.

Danske mesterskaber 
  1958 Højdespring 1,80
  1956 Højdespring 1,83
  1955 Højdespring 1,80
  1954 Højdespring 1,80

Personlig rekord 
 Højdespring: 1,98 Holland 1961

Eksterne henvisninger 
 "DAF i tal" 
 Dansk Atletik Forbunds årbog "Officielle Efterretninger 1963

Højdespringere fra Danmark
Atleter fra Skovbakken
Atleter fra Glostrup IC
Maximilian von Spee

Maximilian Johannes Maria Hubert Reichsgraf von Spee (22. juni 1861 i København – 8. december 1914 i slaget ved Falklandsøerne) var en tysk marineofficer og viceadmiral.

Født i 1861 i København som søn af Rudolf Graf von Spee (1822–1881) og hustru Fernanda Maria Sophie født Tutein (1832–1913).

Graf von Spee var ved 1. verdenskrigs udbrud chef for den tyske Stillehavseskadre med base i Qingdao (Tsingtao). I Slaget ved Coronel ud for Chiles kyst 1. november 1914 sænkede Spees eskadre to britiske panserkrydsere HMS Good Hope og HMS Monmouth. Han fortsatte rundt om Kap Horn og mødte nær Falklandsøerne en overlegen britisk eskadre. 

I det påfølgende søslag blev de tyske flådefartøjer tilintetgjort og Spee gik ned med sit flagskib. Også hans to sønner Otto og Heinrich omkom.

Adskillige tyske krigsskibe er sidenhen blevet opkaldt efter Maximilian von Spee, fx Admiral Graf Spee.

Eksterne henvisninger 

1. verdenskrig
Admiraler fra Tyskland
Grever fra Tyskland
Personer fra København
Claus Asmussen

Claus Asmussen (født 12. februar 1949 i København) er en dansk musiker. Han er søn af violinisten Svend Asmussen og var medlem af Shu-bi-dua i fra 1975-2005. Pt er han guitarist i coverbandet Shubberne.

Claus Asmussen blev, efter endt skolegang, uddannet elektronikmekaniker og lydmand ved Soundtrack Studio på Gammel Kongevej i København, som han i en årrække drev sammen med Ole Hansen. I perioden 1971-74 turnerede han med Sir Henry & His Butlers, inden han medvirkede som lydtekniker på Shu-bi-dua 1 (1974). Da Paul Meyendorff trådte ud af bandet, kom Asmussen med i forbindelse med indspilningen af Shu-bi-dua 2 og medvirkede herefter som guitarist i de næste 30 år.

I forbindelse med det succesfulde Shu-bi-dua 4-album, lavede Claus Asmussen teksten til nummeret "McArine", der blev ét blandt flere hits på pladen. Asmussen var tekstforfatter til adskillige sange de følgende år, bl.a. "Rosita" fra Shu-bi-dua 7, som blev det sidste album med bandets klassiske gruppesammensætning. Op gennem 80'erne var han fortsat gruppens lead-guitarist og skrev bl.a. "Mort" på Shu-bi-dua 10 . Da Bundesen gik ud i 1985, blev han forsanger og frontfigur i fællesskab med Michael Hardinger.  Fra og med Bundesens tilbagekomst som forsanger i 1987 og frem til Shu-bi-dua 18 var Asmussen en fast del af Shu-bi-dua, men han valgte at forlade gruppen endegyldigt i 2005.

Siden har han medvirket i flere Shu-bi-dua-coverbands.

Filmografi 
 1989: Den røde tråd
 1992: Shu-bi-dua i Tivoli
 1993: Shu-bi-40 – Et juleeventyr (TV Special documentary short)
 2003: Shu-bi-dua – tanketorsk eller stjerneskud?

Diskografi 
Med Sir Henry & His Butlers
 1967: Camp (Columbia Records)
 1967: H2O (Parlophone)
 1967: Sir Henry & His Butlers (Columbia Records)
 1973: Listen! (EMI Records, Parlophone)
 1980: Sir Henry (EMI Records)
 1990: La' Det Gry, La' Det Gro (Polydor Records)

Med Shu-Bi-Dua

 1974: Shu•bi•dua (Polydor Records), udelukkende som lydtekniker
 1975: Shu•bi•dua 2 (Polydor Records)
 1976: Shu•bi•dua 3 (Polydor Records)
 1977: Shu•bi•dua 4 (Polydor Records)
 1978: 78'eren (Polydor Records)
 1978: Leif i Parken [live] (Polydor Records)
 1979: Shu•bi•dua 6 (Polydor Records)
 1980: Shu•bi•dua 7 (Storkophon)
 1981: Live i Stockholm [live] (Shu-Bi-Dua Self-release)
 1982: Shu•bi•dua 8 (Storkophon)
 1982: Shu•bi•dua 9 (Balstram)
 1983: Shu•bi•dua 10 (Balstram)
 1985: Shu•bi•dua 11 (Hardazz I/S)
 1987: Shu•bi•dua 12 (Shu-Bi-Dua Self-release)
 1992: Shu•bi•dua 13 (Elap Music)
 1993: Shu•bi•dua 14 (Elap Music)
 1993: Shu•bi•40 (CMC Records)
 1994: Live og glade dage [live] (CMC Records)
 1995: Shu•bi•dua 15 (CMC Records)
 1997: Shu•bi•dua 16 (CMC Records)
 2000: Shu•bi•dua 17 (CMC Records)
 2001: Rap Jul & Godt Nytår (CMC Records)
 2004: Symfo•ni•dua [live] (CMC Records), med DRs Underholdningsorkester
 2005: Shu•bi•dua 18 (Peaked in DEN: #2)

Med 'Emanuel D.P.'
 1976 Emanuel D.P. (Polydor Records)

Bibliografi 
 40 år i A-dur (2013)

Referencer

Eksterne henvisninger 
 

Personer fra København
Musikere fra Danmark
Shu-bi-dua
Abduktion

Abduktion har flere betydninger:

 Abduktion (bevægelse) – en fysiologisk bevægelse
 Abduktion (metode) – en syllogisme
HTC Desire

HTC Desire er en smartphone udviklet af HTC Corporation, som blev annonceret den 16. februar 2010 og udgivet i Europa i andet kvartal samme år. Den er drevet af en 1 GHz Snapdragon-processor og kører Android styresystemet, version 2.2 (Froyo) Den har en aktiv matrix OLED (AMOLED) skærm og et 5-megapixel kamera. Den har mange lighedspunkter med Nexus One.

Android operativsystemet er i stand til at drage fordel af video kredsløbet på Snapdragon processoren, der gør det muligt for enheden at optage og afspille video i high-definition 720p opløsning.

Sammenligning med Nexus One 
HTC Desire minder på mange måder om Nexus One. Forskellene er:

 Andet design
 Optisk trackpad i stedet for en trackball
 Tryk-knapper på fronten i stedet for berøringsfølsomme knapper
 FM-radio i HTC desire
 Kun en mikrofon og derfor ingen støjreducerende lydproesssor
 576 MB DRAM i stedet for 512 MB DRAM
 Dualband 900/2100 MHz i stedet for triband 900/1700/2100 MHz 
 HTC Sense brugergrænsefladen
 Kommer med Adobe Flash Lite 4
 Ingen tale-til-tekst
 HTC håndterer opdateringer og support i stedet for Google

Noter 

Dansk anmeldelse af HTC desire

Desire
Android-enheder
Frankfurt-Höchst

Höchst er en bydel i Frankfurt am Main. Indtil 1928 var Höchst en selvstændig købstad. 

I Höchst løber floden Nidda ud i Main.

Kemifirmaet Hoechst havde hjemme i Höchst.

Eksterne henvisninger 

Frankfurt am Main
Bydele og forstæder i Tyskland
Krystyna Bochenek

Krystyna Maria Bochenek (født 30. juni 1953, død 10. april 2010) var en polsk politiker som var næstformand ved Polens senat, hun repræsenterede det polske parti Platforma Obywatelska.

Hun omkom under et flystyrt den 10. april 2010, hvor bl.a. Polens præsident Lech Kaczyński også omkom.

Noter

Eksterne henvisninger 

Politikere fra Polen
Omkomne under flyulykken ved Smolensk 10. april 2010
Nidda (flod)

Nidda er en flod i Hessen i Tyskland. Nidda er en af Mains sidefloder fra højre. Floden har sit udspring i Vogelsberg. Ved Frankfurt-Höchst munder floden ud i Main. Nidda har en længde på 98 km.

Niddas sidefloder er Eichelbach og Nidder fra venstre samt Horloff, Wetter, Erlenbach, Eschbach, Kalbach, Urselbach, Steinbach og Sulzbach fra højre.

Floder i Hessen